Двете елши: Май 2011
Предизвикателство В светлината на прожектора и победители
от този път въвеждаме нова практика, за да по-лесно намиране на темите в блога ни. В началото на всяко предизвикателство ще обявяваме победителите от по-предишното.
В случая искаме да обявим Победителите в предизвикателството ни Дантела. Искаме да ви благодарим, че участвахте в предизвикателството ни и че създадохте толкова красиви неща, специално за него. Винаги ни действа много вдъхновяващо и ентусиазиращо когато видим как нащи предизвикателства носят вдъхновение.
Но както винаги победителят е един и това тази седмица е:
Nelly! Уникална картичка, толкова добре вплетена дантела с ембосинг! Честито!!! Моля те пиши ни на sales@2elshi-shop.com, за да ти изпратим ваучера за покупки от магазинчето ни!
А ето и Топ 5 картички, според реда на участие:
3 - addii
14 - Maggi
16 - goldie
23 - danka
24 - mal4eva
Не забравяйте да се закичите със значките ни, които можете да намерите в дясната колона на блога ни.
Предполагам, че много от вас са виждали картички, направени с тази техника, но тъй-като на мен ми е изключително интересна и приятна, реших да предизвикам и вас, и себе си с това.
Техниката се казва “Hotspot/SpotlightTechnique” или както аз си го превеждам “В светлината на прожектора”. Точно както прожектора оцветява едно определено място от сцената, така и в тази техника, картинката е черно-бяла и само един участък от нея е оцветен (осветен).
Няма да ви ограничавам в това каква форма да е този участък – кръг, квадрат, елипса,сърце...но ще се опитам да обясня как се прави.
1. Напечатвате или отпечатвате картинката, която сте избрали 2 пъти.
2. Избирате коя част от нея ще бъде оцветена и в каква форма ще бъде тази част.
3. Изрязвате така избраната част.
4. Изрязвате от картон (по избор) форма, малко по-голяма от изрязаната картинка и залепвате оцветената картинка върху него.
5. Залепвате получената част на мястото и върху цялата, неоцветена картинка
т.e. може да се направи по няколко начина – например, картинката да не се лепи върху картон, а да се сложи върху неоцветената част на дунапренени квадратчета или да се оцветят краищата в някакъв цвят, за да се отличава от неоцветената част...
Както обикновено, пускайте линковете си до другата сряда, до края на деня. Наградата ще бъде дадена на избрана от нас петте(Светла, Ем, Рали, Гери и Злати) картичка или проект. Могат да участват само нови картички и проекти – такива, които не са публикувани вече на вашите блогове. Критериите за оценяване са следните:
Пожелавам ви весело настроение,
Публикувано от Двете елши в 11:23 пр.об. 4 коментара:
Предизвикателство Маски
Маските винаги са ме вълнували много, още от времето, когато с мама правехме костюми за карнавалите и училищните маскенбали, в които участвах. От тогава винаги са ме привличали с тяхната мистериозност, пищност, красота и загадъчност... Когато си мисля за маски се сещам за Венецианските маски, за тези от карнавала в Рио, за готическите маски, за пищни балове...
Тази седмица задачката ви ще е да направите маска. Може да е част от картичка, но може и да е истинска маска, която да използвате някой ден. Все пак Хелоуийн не е чак толкова далеч:)
Наградата е ваучер за пазаруване в нашето магазинче на стойност 15 лева.
А за вдъхновение ще ви покажа невероятните маски на Maren Söhnlein.
Ето малко вдъхновение и от нас:
Публикувано от Двете елши в 11:25 пр.об. 2 коментара:
Предизвикателство Дантела
Здравейте симпатяги,
Минат се не минат 3-4 седмици и пак е мой ред да Ви задавам тема за предизвикателството ни. Реших сега да заложа на нещо нежно и ефирно, а именно дантелата.
Тази седмица ще очакваме вашите картички, в които сте използвали текстилна дантела под всякаква форма - било то вместо панделка или елемент или пък цвете. Развихрете въображението си и ни изненадайте.
Весело творене,
Публикувано от Двете елши в 2:47 сл.об. Няма коментари:
бързам да обявя победителите от Елшовото предизвикателство и Предизвикателство Приказка, тъй-като доста се позабавихме този път.
Много сме ви благодарни на всички за прекрасните думи и пожелания за откриването на нашето магазинче. Много е хубаво когато толкова много хора са така мили и добронамерени и те подкрепят. С цялото си сърце ви благодарим.
И така, Победителят в Елшовото ни предизвикателство е KalySto с прекрасната си картичка с истински тревички и връхче на шишарка. Пожелавам ти да сбъднеш и ти мечтата си и някой ден да се радваш на прекрасно местенце, което да е твоето магазинче! Моля те пиши ни на sales@2elshi.com, за да се разберем как да получиш наградата си.
А ето и Топ 5 според реда на участие на картичките:
13 - avocett
18 - Green-Eyed Girl
19 - Lidiya
22 - avocett
А сега към първото предизвикателство, зададено от Злати в ролята й на младо елшово клонче:)
Макар и малко участия, всички бяха кое от кое по-очарователни и приказни! Но както винаги победителят е един и този път това е morgiana. Просто невероятна картичка, великолепна идея! Моля те пиши ни на sales@2elshi.com, за да се разберем как да получиш наградата си.
Топ 5 няма да излъчваме, защото участията не са достатъчно.
Честито на всички и не забравяйте да грабнете значките си от дясната колонка на блога ни.
С пожелание за нестихващо творческо вдъхновение!
Публикувано от Двете елши в 11:39 сл.об. 3 коментара:
Предизвикателство В светлината на прожектора и поб...